section_heading: Znamenitosti
paragraph_text: Još jedna svjetska baština Shandonga se nalazi u gradu Qufu (曲阜, Qūfù), oko 130 km južno od pokrajinskog sjedišta Jinana i 45 km sjeveroistočno od pod-pokrajinskog sjedišta Jininga. Qufu je legendarno rodno mjesto Konfucija, a služio je i kao glavni grad Države Lu tijekom tzv. Razdoblja proljeća i jeseni (722. – 481. pr. Kr.). U Qufuu se nalazi Konfucijev hram, Konfucijevo groblje i Posjed obitelji Kong; oni zajedno čine tzv. „Tri sveta mjesta Konfucija” koja su upisana na UNESCO-ov popis mjesta svjetske baštine u Aziji 1994. god.<ref>Konfucijev hram, groblje i Posjed obitelji Kong u Qufu na UNESCO-ovim stranicama Preuzeto 12. kolovoza 2011. kao „kompleks spomenika koji je zadržao veliku umjentičku i povijesnu vrijednost zahvaljujući štovanju i kontinuiranoj podršci kineskih careva više od 2.000 godina”.